గుంటూరు జిల్లా
భారత స్వాతంత్ర్య సంగ్రామం లోను, ఆంధ్ర ప్రదేశ్‌ రాష్ట్ర ఏర్పాటు లోను జిల్లా ప్రముఖ పాత్ర వహించింది. 1947లో దేశానికి స్వాతంత్ర్యం వచ్చినపుడు మద్రాసు ప్రెసిడెన్సీ మద్రాసు రాష్ట్రంలో భాగం అయింది. మద్రాసు రాష్ట్రం లోని తెలుగు మాట్లాడే జిల్లాలు ప్రత్యేక రాష్ట్రం కావాలని వాదించాయి. ఫలితంగా 1953లో 11 జిల్లాలతో ఆంధ్ర రాష్ట్రం ఏర్పడింది. 1970 ఫిబ్రవరి 2 న ప్రకాశం జిల్లా ఏర్పాటు చేసినపుడు జిల్లా రూపురేఖలలో మళ్ళీ మార్పులు చోటు చేసుకున్నాయి. ఒంగోలు తాలూకా మొత్తం, బాపట్ల, నరసరావుపేట, వినుకొండ తాలూకాలలోని కొన్ని ప్రాంతాలను విడదీసి ప్రకాశం జిల్లాను ఏర్పాటు చేసారు. దీనితో జిల్లా వైశాల్యం 15032 చ. కి. మీ నుండి 11,347 చ. కి. మీకి తగ్గిపోయింది.
కోరియా
16వ శతాబ్దం నుండి ఈ ప్రాంతం ఉనికిలో ఉంది. బ్రిటిష్ ఎంపైర్ ఇన్ ఇండియాలో కోరియా రాజాస్థానంగా ఉంది. కోరియా జిల్లా ప్రాంతంలో ఉన్న మరొక రాజాస్థానం చంగ్‌భకర్. 1947 ఇండియాకు స్వతంత్రం వచ్చిన తరువాత కోరియా మరియు చంగ్‌భకర్ పాలకులు 1948 జనవరి 1 నుండి సమైక్యభారతంలో మిశ్రితం కావడానికి అంగీకరించారు. తరువాత ఇవి మధ్యప్రదేశ్ రాష్ట్రంలోని సుర్గుజా జిల్లాలో భాగం అయ్యాయి. 1998 మే 25 నుండి కోరియా జిల్లా ఉనికిలోకి వచ్చింది. సుర్గుజా జిల్లాలో కొంతభాగం వేరుచేసి ఈ జిల్లా రూపొందించబడింది. 2000 జనవరి 1 న చత్తీస్‌గఢ్ రాష్ట్రం ఏర్పడిన తరువాత ఇది చత్తీస్‌గఢ్ రాష్ట్రంలో భాగం అయింది. ప్రస్తుతం ఇది " రెడ్ కార్పెట్ "లో భాగం అయింది.
కోరియా జిల్లా 22°56′ మరియు 23°48′ డిగ్రీల ఉత్తర అక్షాంశంలో మరియు 81°56′ మరియు 82°47′ డిగ్రీల తూర్పు రేఖంశంలో ఉంది. జిల్లా ఉత్తర సరిహద్దులో మధ్యప్రదేశ్ రాష్ట్రంలోని సిద్ది, దక్షిణ సరిహద్దులో బిలాస్‌పూర్, మరియు కోర్బా, తూర్పు సరిహద్దులో సుర్గుజా మరియు పశ్చిమ సరిహద్దులో మధ్యప్రదేశ్ రాష్ట్రంలోని అనుప్పూర్ జిల్లాలు ఉన్నాయి.
జిల్లా వైశాల్యం 5977. జిల్లాలో 59.9% అరణ్యప్రాంతాలు ఉన్నాయి. జిల్లాలో విస్తారంగా కొండప్రాంతాలు ఉన్నాయి. దిగువన ఉన్న మైదానభూములు సముద్రమట్టానికి 550 మీ ఎత్తు ఉంది. 
సోనాహత్ పీఠభూమి ఎత్తు 755 మీ. జిల్లాలో ఎత్తైన 1027 మీ ఎత్తైన శిఖరం దేవ్‌గర్ శిఖరం. వాతావరణం మైల్డ్‌గా ఉటుంది. మితమైన వర్షం, తక్కువ ఉష్ణోగ్రత కలిగిన వేసవి భరించగలిగిన 
చలితో శీతాకాలాలు ఉంటాయి.